CELEX: 62012CN0290
Language: el
Date: 2012-06-11 00:00:00
Title: Υπόθεση C-290/12: Αίτηση για την έκδοση προδικαστικής αποφάσεως, την οποία υπέβαλε το Tribunale di Napoli (Ιταλία) στις 11 Ιουνίου 2012 — Oreste Della Rocca κατά Poste Italiane SpA

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/9
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Napoli (Ιταλία) στις 11 Ιουνίου 2012 — Oreste Della Rocca κατά Poste Italiane SpA
   (Υπόθεση C-290/12)
   2012/C 243/17
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Napoli
   
      Διάδικοι στην υπόθεση της κύριας δίκης
   
   
      Ενάγων: Oreste Della Rocca
   
      Εναγόμενη: Poste Italiane SpA
   
      Προδικαστικά ερωτήματα
   
   
               1)
            
            
               Αφορά η οδηγία 1999/70/ΕΚ και ειδικότερα η ρήτρα 2, λαμβανομένου υπόψη και του αποσπάσματος της σκέψεως 36 της διατάξεως του Δικαστηρίου της 15ης Σεπτεμβρίου 2010, C-386/09, Briot, και τη σχέση εργασίας ορισμένου χρόνου μεταξύ προσωρινώς απασχολουμένου και εταιρείας προσωρινής απασχολήσεως ή μεταξύ προσωρινώς απασχολουμένου και χρήστη και, κατά συνέπεια, διέπει η οδηγία 1999/70/ΕΚ (1) τις εν λόγω σχέσεις;
            
         
               2)
            
            
               Πληροί τις προϋποθέσεις της ρήτρας 5, παράγραφος 1, στοιχείο α', της οδηγίας 1999/70/ΕΚ, ελλείψει άλλων περιοριστικών μέτρων, διάταξη που επιτρέπει τη σύναψη συμβάσεως εργασίας ορισμένου χρόνου με εταιρεία προσωρινής απασχολήσεως και την ανανέωσή της, όταν συντρέχουν λόγοι τεχνικής, παραγωγικής ή οργανωτικής φύσεως που δεν αφορούν την εταιρεία προσωρινής απασχολήσεως και τη συγκεκριμένη σχέση εργασίας ορισμένου χρόνου, αλλά για γενικούς δικαιολογητικούς λόγους αφορώντες τον χρήστη, χωρίς σύνδεση με τη συγκεκριμένη σχέση εργασίας, ή συνιστά η εν λόγω διάταξη καταστρατήγηση της οδηγίας; Είναι απαραίτητο οι αντικειμενικοί λόγοι που αναφέρονται στη ρήτρα 5, παράγραφος 1, στοιχείο α', της οδηγίας 1999/70/ΕΚ να αποκρυσταλλώνονται σε έγγραφο και να άπτονται της συγκεκριμένης σχέσεως εργασίας ορισμένου χρόνου και της ανανεώσεώς της, ούτως ώστε η παραπομπή σε γενικούς λόγους αντικειμενικής φύσεως που δικαιολογούν τη σύναψη της συμβάσεως διαθέσεως προσωρινώς απασχολουμένων να μην πληροί τις απαιτήσεις που τάσσει η διάταξη του στοιχείου α' της ρήτρας 5;
            
         
               3)
            
            
               Απαγορεύει η ρήτρα 5 της οδηγίας 1999/70/ΕΚ την επίρριψη των συνεπειών καταχρήσεως σε τρίτο, και εν προκειμένω στον χρήστη;
            
         
      (1)  ΕΕ L 175, σ. 43.